***** ΑΠΟΦΑΣΗ ΤΟΥ ΣΥΜΒΟΥΛΙΟΥ της 10ης Μαρτίου 1986 για τη σύναψη συμφωνίας-πλαισίου επιστημονικής και τεχνικής συνεργασίας μεταξύ των Ευρωπαϊκών Κοινοτήτων και του Βασιλείου της Νορβηγίας (86/88/ΕΟΚ, Ευρατόμ) ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τη συνθήκη για την ίδρυση της Ευρωπαϊκής Κοινότητας Ατομικής Ενέργειας, τη σύσταση της Επιτροπής, Εκτιμώντας ότι πρέπει να εγκριθεί η συμφωνία-πλαίσιο επιστημονικής και τεχνικής συνεργασίας μεταξύ των Ευρωπαϊκών Κοινοτήτων και του Βασιλείου της Νορβηγίας, ΑΠΟΦΑΣΙΖΕΙ: Άρθρο 1 Η συμφωνία-πλαίσιο επιστημονικής και τεχνικής συνεργασίας μεταξύ των Ευρωπαϊκών Κοινοτήτων και του Βασιλείου της Νορβηγίας εγκρίνεται εξ ονόματος της Ευρωπαϊκής Οικονομικής Κοινότητας. Το κείμενο της συμφωνίας-πλαισίου επισυνάπτεται στην παρούσα απόφαση. Άρθρο 2 Ο πρόεδρος του Συμβουλίου προβαίνει στη γνωστοποίηση που προβλέπει το άρθρο 13 της συμφωνίας-πλαισίου. Βρυξέλλες, 10 Μαρτίου 1986.

[Source: multi_eurlex | Tokens: 969]